《和同会舍千叶绯桃》
宋代·程俱

飞花动江光，风力两相怯。扁舟老参谋，觅句时拄颊。

连昌出墙枝，晞日香江挹。深宫夹修篁，岁久森翠叶。

至今丹青妙，华宇张九叠。谁移此繁英，密荫如栽接。

因依肖蜾裸，变幻胥蝴蝶。忽如剪绯㠾，又似翻锦箧。

殷唇注猩血，细蕊轻蚊睫。争春虽云晚，斗丽固当捷。

冰实傥可分，仙梯不难蹑。赓诗憎怪烦，我意终未惬。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。